CELEX: 32021R2264
Language: hu
Date: 2021-12-17 00:00:00
Title: A Bizottság (EU) 2021/2264 végrehajtási rendelete (2021. december 17.) a 3649/92/EGK rendeletnek az egyszerűsített kísérőokmány kitöltési útmutatójának az alkoholtartalmú italok tanúsított vagy öntanúsítást végző független kisüzemi termelői általi felhasználása tekintetében történő módosításáról

2021.12.20.   
               
               
                  HU
               
               
                  Az Európai Unió Hivatalos Lapja
               
               
                  L 455/22
               
            
         A BIZOTTSÁG (EU) 2021/2264 VÉGREHAJTÁSI RENDELETE
         (2021. december 17.)
         a 3649/92/EGK rendeletnek az egyszerűsített kísérőokmány kitöltési útmutatójának az alkoholtartalmú italok tanúsított vagy öntanúsítást végző független kisüzemi termelői általi felhasználása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelvre (1) és különösen annak 34. cikke (1) bekezdésének második franciabekezdésére,
         mivel:
         
                     (1)
                  
                  
                     Az (EU) 2021/2266 bizottsági végrehajtási rendelet (2) meghatározza a 92/83/EGK tanácsi irányelv (3) 23a. cikkének (1) bekezdésében említett azon tanúsítvány űrlapját, amelyet a tagállamoknak az alkoholtartalmú italok független kisüzemi termelői számára ki kell állítaniuk. Az említett rendelet megállapítja továbbá, hogy a szóban forgó termelőknek milyen hivatkozásokat kell megadniuk az alkoholtartalmú italok 2008/118/EK irányelv IV. és V. fejezete szerinti szállításához szükséges adminisztratív okmányban.
                  
               
                     (2)
                  
                  
                     A 3649/92/EGK bizottsági rendelet (4) meghatározza a feladási tagállamban szabad forgalomba bocsátott jövedéki termékek szállításához szükséges egyszerűsített kísérőokmány tartalmát.
                  
               
                     (3)
                  
                  
                     Annak érdekében, hogy a szabad forgalomba bocsátott alkoholtartalmú italok szállításához használt egyszerűsített kísérőokmány a tanúsított és az öntanúsítást végző független kisüzemi termelőkre is kiterjedjen, módosítani kell annak 14. rovatát és a kitöltési útmutató megfelelő részét.
                  
               
                     (4)
                  
                  
                     Ezért a 3649/92/EGK rendeletet ennek megfelelően módosítani kell.
                  
               
                     (5)
                  
                  
                     E rendelet alkalmazásának kezdőnapját 2022. január 1-jére kell halasztani annak érdekében, hogy az összhangba kerüljön az (EU) 2020/1151 tanácsi irányelv (5) átültetése érdekében hozott nemzeti intézkedések alkalmazásával.
                  
               
                     (6)
                  
                  
                     Az e rendeletben előírt intézkedések összhangban vannak a Jövedékiadó-bizottság véleményével,
                  
               ELFOGADTA EZT A RENDELETET:
         
            1. cikk
            A 3649/92/EGK rendelet melléklete a következőképpen módosul:
            
                        1.
                     
                     
                        Az egyszerűsített kísérőokmány 14. rovata helyébe a következő szöveg lép:
                        „14. Tanúsítványok (bizonyos borfajták és szeszes italok; alkoholtartalmú italok független kisüzemi termelői)”.
                     
                  
                        2.
                     
                     
                        A kitöltési útmutató „2. Rovatok” részében a 14. rovat 3. pontjának helyébe a következő szöveg lép:
                        
                                    „3.
                                 
                                 
                                    „Az öntanúsítást végző független kisüzemi termelők által előállított alkoholtartalmú italok esetében az (EU) 2021/2266 bizottsági végrehajtási rendelet (*1) 6. cikke szerinti információkat meg kell adni, amennyiben a rendeltetési hely szerinti tagállamban kedvezményes jövedékiadó-mértéket szándékoznak igényelni.
                                 
                              
                           (*1)  A Bizottság (EU) 2021/2266 végrehajtási rendelete (2021. december 17.) a 92/83/EGK tanácsi irányelvnek az alkoholtartalmú italok független kisüzemi termelőinek a jövedéki adó szempontjából történő tanúsítása és öntanúsítása tekintetében történő alkalmazására vonatkozó szabályok megállapításáról (HL L 455).”"
                        
                     
                  
                        3.
                     
                     
                        A kitöltési útmutató „2. Rovatok” részében a 14. rovat 4. pontját el kell hagyni.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 9., 2009.1.14., 12. o.
         
         
            (2)  A Bizottság (EU) 2021/2266 végrehajtási rendelete (2021. december 17.) a 92/83/EGK tanácsi irányelvnek az alkoholtartalmú italok független kisüzemi termelőinek a jövedéki adó szempontjából történő tanúsítása és öntanúsítása tekintetében történő alkalmazására vonatkozó szabályok megállapításáról (lásd e Hivatalos Lap 26. oldalát).
         
            (3)  A Tanács 92/83/EGK irányelve (1992. október 19.) az alkohol és az alkoholtartalmú italok jövedéki adója szerkezetének összehangolásáról (HL L 316., 1992.10.31., 21. o.).
         
            (4)  A Bizottság 3649/92/EGK rendelete (1992. december 17.) a feladási tagállamban szabad forgalomba bocsátott jövedéki termékek Közösségen belüli szállításának egyszerűsített kísérőokmányáról (HL L 369., 1992.12.18., 17. o.).
         
            (5)  A Tanács (EU) 2020/1151 irányelve (2020. július 29.) az alkohol és az alkoholtartalmú italok jövedéki adója szerkezetének összehangolásáról szóló 92/83/EGK irányelv módosításáról (HL L 256., 2020.8.5., 1. o.).